CELEX: C2005/031/13
Language: sl
Date: 2005-02-05 00:00:00
Title: Zadeva C-478/04: Tožba Komisije Evropskih skupnosti proti Italijanski republiki, vložena dne 16. novembra 2004

5.2.2005   
            
            
               SL
            
            
               Uradni list Evropske unije
            
            
               C 31/6
            
         Tožba Komisije Evropskih skupnosti proti Italijanski republiki, vložena dne 16. novembra 2004
   (Zadeva C-478/04)
   (2005/C 31/13)
   Jezik postopka: italijanščina
   Komisija Evropskih skupnosti, ki jo zastopata Minas Konstantinidis in Giuseppe Bambara, zastopnika, je dne 16. novembra 2004 na Sodišče Evropskih skupnosti vložila tožbo proti Italijanski republiki.
   Tožeča stranka Sodišču predlaga, naj:
   
               —
            
            
               ugotovi, da Italijanska republika:
               
                           a)
                        
                        
                           s tem, da ni sprejela ukrepov, potrebnih za zagotovitev odstranjevanja in predelave nevarnih odpadkov, zbranih na odlagališču Cà di Capri (Verona), ki ne ogroža zdravja ljudi in pri čemer niso uporabljeni postopki ali metode, ki bi lahko škodile okolju;
                        
                     
                           b)
                        
                        
                           s tem, da ni sprejela ukrepov, potrebnih za to, da imetnik nevarnih odpadkov, zbranih na navedenem odlagališču, te odpadke preda zasebnemu ali javnemu zbiralcu odpadkov ali podjetju, ki opravlja dejavnosti, navedene v Prilogah II A ali II B direktive, ali pa da sam odstrani ali predela odpadke v skladu določbami Skupnosti;
                        
                     
                           c)
                        
                        
                           s tem, da ni sprejela ukrepov, potrebnih za to, da se v primeru tega odlagališča na mestu, kjer se odlagajo nevarni odpadki, ti odpadki evidentirajo in identificirajo in da se ne mešajo različne vrste nevarnih odpadkov ali nevarni odpadki z nenevarnimi;
                        
                     ni izpolnila obveznosti iz členov 4 in 8 Direktive 75/442/EGS (1) o odpadkih, kot je bila spremenjena z Direktivo 91/156/EGS (2) in iz člena 2(1) in (2) Direktive 91/689/EGS o nevarnih odpadkih;
            
         
               —
            
            
               Italijanski republiki naloži plačilo stroškov.
            
         Tožbeni razlogi in bistvene navedbe
   Komisija navaja, da kot izhaja iz tožbenih razlogov, navedenih v njenih tožbenih zahtevkih, Italijanska republika v primeru odlagališča Cà di Capri (Verona) ni izpolnila obveznosti iz Direktive 75/442/EGS, kot je bila spremenjena z Direktivo 91/156/ES, in iz Direktive 91/689/EGS.
   
      (1)  UL L 194, 25.7.1975, str. 39.
   
      (2)  UL L 78, 26.3.1991, str. 32.